SKRIFTLIG FORESPOERGSEL E-2960/97 af Angela Sierra González (GUE/NGL) til Kommissionen (17. september 1997)

Om: Planerne om opstilling af en monumental skulptur i Tindaya-bjerget (De Kanariske OEer)

Paa oeen Fuerteventura (De Kanariske OEer) har den kanariske regering planer om at lade billedhuggeren Eduardo Chillida lave en skulptur, som medfoerer, at der skal udgraves et hulrum paa 50x50x50 m.

Tindaya-bjerget er for oejeblikket et meget interessant sted i kulturel, etnografisk og arkaeologisk (men ogsaa i naturmaessig og geologisk) henseende og er desuden blevet erklaeret for et »nationalt monument« i lovgivningen om beskyttede omraader paa De Kanariske OEer samt et »kulturgode« i loven om den spanske kulturarv (da det rummer nogle meget betydningsfulde forhistoriske aftryk).

Diverse jurister, oekologer og lokalforvaltninger har afvist planerne om at opstille skulpturen i Tindaya-bjerget med den begrundelse, at det, uanset den kunstneriske kvalitet af billedhuggeren Eduardo Chillidas skulptur, ville volde ubodelig skade paa miljoeet i og omkring bjerget og de kulturvaerdier, som det rummer.

Har Kommissionen kendskab til dette projekt og borgernes modvilje herimod?

Der skal i den forbindelse henvises til Unions-traktatens bestemmelser om beskyttelse af den europaeiske kulturarv, Raadets konklusioner, navnlig af 12. november 1992 om retningslinjer for Faellesskabets indsats paa kulturomraadet, og Europa-Parlamentets forskellige beslutninger om bevarelse af de europaeiske befolkningers kulturarv og arkitektoniske arv.

Hvorledes agter Kommissionen at sikre, at aanden i ovennaevnte tekster overholdes i forbindelse med projektet i Tindaya-bjerget? Finder Kommissionen ikke, at projekter som projektet for Tindaya-bjerget er i modstrid med henstillingerne til medlemsstaterne om at »fremme bevarelsen af kulturarven« i faellesskabsprogrammerne, f.eks. i Raphael-programmet?

Svar afgivet paa Kommissionens vegne af Marcelino Oreja (4. november 1997)

Kommissionen har kendskab til det paagaeldende projekt og til den modstand, det moeder.

Kommissionen er i allerhoejeste grad optaget af bevarelsen af den europaeiske kulturarv, hvilket tydeligt kommer til udtryk gennem dens foranstaltninger, der tager udgangspunkt i Raadets konklusioner fra november 1992, forskellige parlamentsbeslutninger samt EF-traktatens artikel 128.

Som det aerede medlem er vidende om, gennemfoeres Kommissionens foranstaltninger hvad kulturarven angaar inden for rammerne af Raphael-programmet,og Faellesskabet kan, som det er foreskrevet i EF-traktatens artikel 128, kun opfordre til samarbejde mellem dets medlemsstater med henblik paa gennemfoerelse af tiltag, der tager sigte paa at bevare Europas kulturarv. Faellesskabet og altsaa mere praecist Kommissionen har ikke kompetence til at gribe ind paa nationalt eller regionalt niveau i sager, der udelukkende beroerer nationale eller regionale myndigheder.

Derfor paahviler foranstaltninger til beskyttelse af de kulturelle, etnografiske og arkaeologiske aspekter paa Tindaya-bjerget udelukkende de spanske nationale eller regionale myndigheder.

Kommissionen mener derfor ikke, at denne form for projekter er i modstrid med aanden i Raphael-programmet, eftersom dette programs maalsaetning er at opfordre til samarbejde mellem medlemsstater omkring bevarelse af kulturarven.